# Robovi zaslona

Aktivni robovi zaslona vam omogočajo aktiviranje učinkov tako, da kazalec miške potisnete ob rob zaslona. Tukaj lahko konfigurirate, kateri učinek bo aktiviran na vsakem robu in kotu zaslona.

S poljubnim gumbom miške kliknite na kvadrat in v kontekstnem meniju izberite učinek. Robovi z modrim kvadratom že imajo priložen učinek, sivo obarvan kvadrat pomeni, da za ta rob ni izbran noben učinek.

Število dostopnih elementov v kontekstnem meniju je odvisno od nastavitev v modulu Učinki na namizju v kategoriji Delovni prostor. Izberite svoje najljubše učinke iz skupine Upravljanje oken. To aktivira pripadajoče elemente v kontekstnem meniju.

Če iščete nastavitev za omogočanje preklapljanja namizij s pomikom kazalca miške ob rob zaslona, izberite enega od učinkov Prisotna okna v kontekstnem meniju.

Omogočite lahko Povečaj: Okna so povlečena na zgornji rob, Ploščica: Okna so povlečena na levi ali desni rob ali Delni prikaz na: in nastavite odstotek zaslona, na katerem se bodo prikazala okna.

Na zavihku Premikanje modula z nastavitvami Vedenje oken v razdelku Upravljanje oken v sistemskih nastavitvah lahko konfigurirate območja pripenjanja za premikanje oken na robove zaslona, sredino ali druga okna, ko se jim ta približajo.

Onemogočite možnost Ostani aktiven, ko so okna celozaslonska, da preprečite sprožitev dejanj robov zaslona, ko se aplikacija izvaja v celozaslonskem načinu.

Z elementom Na robu preklopi namizje nastavite, ali želite preklopiti na drugo namizje, ko miškin kazalec potisnete na rob zaslona, ⪚ samo pri premikanju oken.

Zakasnitev aktivacije je čas, kako dolgo morate kazalec miške potiskati ob rob zaslona, preden se sproži dejanje.

Zakasnitev ponovne aktivacije je čas, ki mora miniti med dvema sprožitvama dejanj, da je ponovna sprožitev uspešna.